Diari Oficial de la Generalitat Valenciana


Sumari del DOGV 1115, del 26-07-1989 (1989/814665)

ORDRE de 1 de juny de 1989, de la Conselleria de Cultura, Educació i Ciència, per la qual es fixa la normativa a l'elecció del consell directiu dels centres de professors de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/01/(6)/dof/vci/html**

### Dades del document

Número de DOGV
:   1115

Data del DOGV
:   26-07-1989

Secció del DOGV
:   DISPOSICIONS GENERALS

Número del document
:   1989/814665


Data del document
:   01-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de juny de 1989, de la Conselleria de Cultura, Educació i Ciència, per la qual es fixa la normativa per a la renovació dels consells directius dels centres de professors de la Comunitat Valenciana.  
El Decret 12/1985, de 14 de febrer, del Consell de la Generalitat Valenciana regula la creació i el funcionament dels Centres de Professors de la Comunitat Valenciana. En l'article sisé es diu que en cada Centre de Professors hi haurà un Consell Directiu presidit pel Director d'aquest i integrat per professors pertanyents a l?equip tècnico-pedagògic, fins a un màxim de tres, i professors elegits pels professionals de l'ensenyament adscrits al Centre entre els coordinadors dels moviments de renovació pedagògica, seminaris o grups de treball, fins un màxim de set. Així mateix s'indica que els membres elegits pel Consell Directiu ho seran per un període d'un any, renovable per un altre igual.  
Finalitzat el període de dos anys de funcionament dels Consells Directius constituïts segons la normativa fixada per l'Ordre del 17 d'abril de 1986, correspon fer la renovació dels esmentats Consells Directius i establir la normativa que regule l'elecció dels nous membres que han d'integrar-lo.  
Per tot això, en compliment de la Disposició Final de l'esmentat Decret 12/1985, de 14 de febrer, així com en ús de les facultats que en confereix l'article 35 de la Llei 5/1983 de la Generalitat Valenciana, de 30 de desembre, de Govern Valencià,  
DISPOSE:  
Article primer  
El Consell Directiu dels Centres de Professors estarà format per:  
a) El Director del Centre, qui el presidirà.  
b) Set membres elegits entre els coordinadors dels moviments de renovació pedagògica, seminaris o grups de treball adscrits al Centre.  
c) Tres membres de l'equip tècnico-pedagògic elegits quan el nombre de l'equip supere els tres membres pel mateix equip tècnico-pedagògic.  
Article segon  
1. Tindran dret a vot tots els professionals de l?ensenyament adscrits al Centre de Professors abans del 15 de setembre de 1989. La llista dels electors es farà pública al tauler d'anuncis del Centre i hi haurà un període de 10 dies naturals contats des d'aquesta data per a l?esmena de possibles errors Es farà pública la llista definitiva, i se n'enviarà una còpia a la Direcció General d'Ordenació i Innovació Educativa.  
2. Podran presentar candidatures per a membres del Consell Directiu els coordinadors dels moviments de renovació pedagògica, seminaris o grups de treball adscrits al Centre.  
3. Per tal de ser elegit membre del Consell Directiu és necessari obtenir, com a mínim, el 5% dels vots de la totalitat del cens.  
4. Els coordinadors hauran estat elegits pels seus respectius col·lectius i la seua condició serà certificada pel Director del Centre.  
Article tercer  
1. Correspondrà a la Direcció General d'Ordenació i Innovació Educativa fixar el dia de la votació.  
2. En cada Centre de Professors es constituirà una Mesa Electoral presidida pel Director del Centre i formada per un representant dels Serveis Territorials nomenat pel seu Director; un representant de l?equip d'assessors tècnico-pedagògics i dos membres del Centre, amb designació prèvia per sorteig, entre la totalitat dels membres adscrits a ell.  
De la mateixa manera es nomenarà un suplent per a cada membre de la Mesa Electoral.  
Els càrrecs de les Meses Electorals no podran ser exercits pels qui es presenten com a candidats.  
3. El vot serà directe, lliure, secret i no delegable. Els electors hauran d?acreditar la seua personalitat mitjançant la presentació del Document Nacional d'Identitat. Amb la finalitat d'aconseguir la major participació possible, es podrà fer ús del vot per correu. A aquest efecte, les cartes que continguen el vot hauran d'estar en poder de la Mesa Electoral del Centre abans de l?escrutini, mitjançant un procediment que garantesca el secret del vot i la identificació de l'elector.  
4. Una volta finalitzada la votació la Mesa procedirà a l?escrutini dels vots. Efectuant el recompte, que serà públic, s'estendrà una Acta que signaran tots els components de la Mesa, en la qual es farà constar el nombre de vots obtinguts per cada candidat. Una còpia d'aquesta Acta serà tramesa a la Direcció General d'Ordenació i Innovació Educativa.  
5. L?endemà de la votació, el President de la Mesa Electoral proclamarà públicament els candidats que hagen obtingut major numero de vots. En cas d'empat, serà elegit el candidat que tinga major antiguitat en l'adscripció al Centre.  
6. Si no es cobrís alguna de les vacants del Consell, per manca de candidats o per no haver obtingut el nombre de vots necessaris, el Director General d'Ordenació i Innovació Educativa nomenaria com a membre del Consell la persona que considere més idònia, sempre que complesca el requisit de ser coordinador d'un moviment de renovació pedagògica, seminari o grup de treball adscrit al Centre de Professors.  
7. Les possibles reclamacions que se susciten seran presentades dins el termini de les quaranta-vuit hores següents a l?elecció davant la Direcció General d'Ordenació i Innovació Educativa, la Resolució de les quals finalitzarà la via administrativa.  
Article quart  
En aquells Centres de Professors on l'equip tècnico pedagògic estiga format per més de tres assessors, el Director del Centre arbitrarà el procediment més adequat per a que siguen elegits els tres assessors que hauràn de formar part del Consell Directiu.  
Article cinquè  
1. El Consell Directiu de cada Centre quedarà constituït abans del 30 de novembre de 1989 i el seu funcionament hauran d'atenir-se a l'indicat en el Reglament de Règim Intern degudament aprovat per la Direcció General d'Ordenació i Innovació Educativa.  
2. En cas de produir-se alguna baixa dins del Consell Directiu en serà proclamat membre el candidat inicialment no elegit que hagués obtingut major nombre de vots sempre que aquest siga superior del 5% del cens de votants.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a dictar les normes necessàries per a l'aplicació i desplegament del que estableix aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 1 de juny de 1989.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI